
Koha-aadressi määramine
(Hariduse tn 3)
1. Asjaolud ja menetluse käik
Narva Linnavalitsuse 17.03.2020. a korraldusega nr 209-k on kehtestatud "Kraavi tn 1 maa-ala" detailplaneering.  Planeeringu eesmärk on Kraavi tn 1 krundil asuva olemasoleva gümnaasiumi hoone osaline lammutamine, krundi jagamine ning ehitusõiguse määramine uue  riigigümnaasiumi ja põhikoolihoone ehitamiseks koos võimlaga.
Vastavalt planeeringule võeti Narva Linnavalitsuses 14.04.2021. a vastu korraldus nr 252-k "Kraavi tn 1 kinnistu jagamine", misjärel 07.07.2021. a on Maakatastris registreeritud kolm uut maaüksust - Hariduse tn 10 (51101:001:1906), Hariduse jalgtee (51101:001:1907) ja endise aadressiga Kraavi tn 1 (51101:001:1905) maaüksus.
Et Kraavi tn 1 maaüksusele planeeritakse ehitada uus gümnaasiumi hoone, siis haridusasutusele oleks sobiv määrata aadress Hariduse tänava järgi, nimelt Hariduse tn 3, mis on  Maa-ameti aadressiandmete osakonnaga kooskõlastatud.
Seega, Narva Linnavalitsus viib läbi koha-aadressi korrastamise menetluse määrates katastriüksusele 51101:001:1905 lähiaadressiks Hariduse tn 3.
Kõnesoleva maaüksuse omaniku esindaja, kelleks on Narva Linnavalitsuse kultuuriosakond on aadressi muutmisega nõus.
2. Õiguslikud alused
2.1
Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus;

2.2
Ruumiandmete seaduse § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel. Linna- või vallavalitsus võib aadressitoimingud algatada ka riigi- või kohaliku omavalitsuse asutuse ning füüsilise või juriidilise isiku taotluse alusel.
3. Otsus
Määrata katastriüksusele 51101:001:1905 aadressiga Kraavi tn 1 koha-aadressiks Hariduse tn 3 (asendiplaan lisatud).
4. Rakendussätted

4.1
Korraldus jõustub teatavakstegemisest;

4.2
Narva Linnavalitsuse Arhitektuuri- ja Linnaplaneerimise Ametil teha korraldus teatavaks maaüksuse omaniku esindajale;

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

